Յարութիւն Շանլը յայտնեց, որ ներկայիս Պէյքոզի թաղային խորհուրդին հասած է Ազգային կրթութեան նախարարութեան կողմէ վճարուած հատուցումը, իսկ ապագային կը սպասուի Իսթանպուլի գլխաւոր քաղաքապետութեան կողմէ փոխանցուելիք հատուցման։ Նախարարութիւնը վճարած է Պէյքոզի երբեմնի գերեզմանատան տարածքին վրայ կառուցուած դպրոցին համար։ Քաղաքապետարանը պիտի վճարէ՝ նոյն կալուածին վրայ կառուցուած դպրոցին համար։ Ուստի, Պէյքոզէն ներկայիս մեր վարժարաններուն համար յատկացումներ կը կատարուին քաղաքապետարանէն ակնկալուած գումարներու հաշւոյն։